کۆلێجی یاسای زانکۆی سلێمانی بڕوانامەی ڕێزلێنان دەبەخشێتە بەڕێز دادوەر جاسم جزاء جافر ، سەرۆکی دادگای تێهەڵچوونەوەی ناوچەی سلێمانی..
رۆژی پێنج شەمە ۲۰۱۸/۱۲/۲۷ سەرۆکی دادگای تێهەڵچونەوەی ناوچەی سلێمانی پێشوازیکرد لە شاندێکی کۆلێجی یاسای زانکۆی سلێمانی کە پێکهاتبوون لە بەڕێزان دکتۆر دانا عەبدولکەریم ڕاگری کۆلێج و دکتۆر دانا حەمە باقی، لەدیدارێکدا گفتوگۆکرا لەسەر چۆنییەتی بەرەوپێش بردنی خوێندنی باڵا و باشترکردنی سیستمی خوێندن، بەتایبەتی خوێندنی یاسا، لەو پێناوەشدا دادگا ئامادەی هەموو هاوکاری و کارئاسانییەکە .. هەر لە میانەی دیدارەکەدا و لەبەرامبەر ئاسانکاری و هاوکاری بەڕێزیان لە سەرخستنی وانە پراکتیکییەکانی کۆلێجی یاسا لەچوارچێوەی سیستمی نوێی خوێندن، کۆلێجی یاسا بڕوانامەی ڕێزلێنانی بەخشی بە بەڕێز دادوەر جاسم جزاء جافر ، سەرۆکی دادگای تێهەڵچوونەوەی ناوچەی سلێمانی.
بەڕێزیشیان سوپاسی ڕاگری کۆلێجی یاسا و سەرجەم مامۆستایانی کۆلێجەکەی کرد و ئامادەیی خۆی دووپات کردەوە بۆ هەموو هاوکاری و هەماهەنگییەک لەپێناو بەرەوپێشبردنی پرۆسەی خوێندن و زانستمەندکردنی خوێندکاران و قوتابیان.
هەواڵەکان
سەرۆکی دادگا سەردانی ئاسایشی سلێمانی کرد
چوارشەممە - ٢١ / ئەیلول / ٢٠٢٢ سەرۆکی دادگا سەردانی دادگای لێکۆڵینەوەی سلێمانی/٧ و بەڕێوەبەرایەتی پاسپۆرتی سلێمانی کرد
سێ شەممە - ٢٠ / ئەیلول / ٢٠٢٢ سەرۆکی دادگا پێشوازی لە شاندێکی ڕێکخراوی (Axiom International)ی بەریتانی کرد